Պետք չէ զարմանալ, որ այդ յուրահատկությունը Հայաստանն արագ վերածեց օլիգարխիկ պետության: Կարծես թե՝ 1991 թվականին պետություն ստեղծելու ժամանակ մարդիկ համաձայնեցին այստեղ ապրել հավասար իրավունքների եւ հավասար պատասխանատվության հիման վրա, այնուհետեւ դա ամրապնդվեց Սահմանադրությունում: Բայց երեւում է՝ դրան այնքան էլ լուրջ չվերաբերվեցին: Եվ չէին էլ կարող լուրջ վերաբերվել`մի տեսակ սրտերը չէր կպնում: Փոխարենը՝ երկրի ամեն ինչում սկսեցին լրջորեն հաստատել անհավասարության սկզբունքը: Նույնիսկ հաջողվեց լեգիտիմացնել այս սկզբունքը պետական ​​կյանքում` երկրում ստեղծեցին քրեաօլիգարխիկ համակարգ: Շատերին սա դուր չի գալիս, բայց դուր չի գալիս զուտ այն պատճառով, որ անձամբ իրենց ոտնահարված են համարում այս համակարգում: Բուն համակարգն, ընդհանուր առմամբ, որեւէ հակակրանք չի առաջացնում: Իսկ օլիգարխների համար` առավելապես: